Syphilis

**Syphilis** nyɛla dɔr' shɛli din yirina doo mini paɣa laɣimbu shee ka nye bacterium Treponema pallidum binnɛma ni tahiri shɛli na  Din tooi niŋ ka di ka nahingbana Ka di pa lala, di waligimi n-dɔli saha pubu pubu anahi shɛlini di ni be ( ka ŋa n nye primary, secondary, latent, n-ti pahitertiary). Tuuli saha maa din nye *primary* steeji maa nyɛla  din nahingbaŋ mali  *chancre* yini (din nye din yum shɛli din kpɛma , ka bɛ bɛra , ka lahi bɛ zahisira ningbuŋ ka ŋa barilim tooi m be  1&nbsp;cm mini 2&nbsp;cm sunsuuni) amaa yuma maa ni tooi n nye din  nye zaɣi bɔbigu. Ayi kana n ti liƔi  secondary syphilis doro ŋɔ mii, bin tɔra n yɛn n tɔ n-gili,  ka ŋa tooi tɔri nu' tala  puuni mini napɔn vari sunsuuni mini  Din tooi niŋ ka yuma be bari maa nɔlini bee o tooni  Ayi liɣi In latent syphilis mii gba, din ni tooi yuui m-paai yuma, di nyƐla din nahingbana bɛ yaɣi lala bee ka di ku ka nahingbaŋ gba Ayi kana n ti liƔi tertiary syphilis gba, di malila gummas ( din nye lɔɣu shɛŋa din bala ka bɛ zɔri n-gindi ningbuŋ ni) ka lahi mali neuroloji yɛlimuɣisira bee suhini yɛlimuɣisira nahingbana. Salo pam tooi mi Syphilis ka di nyɛla dɔr' shɛli "din tooi niɣindi n-ŋmani dɔriti pam " dɔmini din tooi zaŋ nahingbana na din ŋmani dɔri shɛŋa din gba kuli be biɛhigu ni .

Syphilis tooi zooya  ka di loori salo n dɔli doo mini paɣa laɣimbu sɔya   Di nyɛla din ni yina ma sani n looi bia puli kpuɣibu ni bee dɔɣim shee, ka ŋa mii n nye bɛ ni bɔli shɛli congenital syphilis la. *Treponema* bacteria binnɛma ŋo ni tooi lahi tahiri dɔri shɛŋa na n nye yaws (ka ŋa zuliya din tahiri li na n nye *pertenue*), pinta (ka ŋa zuliya din tahiri li na n nye*carateum*), n-ti lahi pahi nonvenereal endemic syphilis (ka ŋa zuliya din tahiri li na n nye *endemicum*). Dɔriti ata ŋɔ nyɛla din bɛ loori salo n dɔli doo mini paɣa laɣimbu sɔya . Doro ŋɔ vihi m-baŋ tooi dɔlila bari maa ʒim vihibu; bacteria binnɛma maa gba lahi nyɛla bɛ ni tooi vihi n-nyacan bɛ yi zaŋ **dark field** maikroskopi n-liɣi ŋa. Fukumsi nima ban su vihigu n kpa dɔriti tuhibu ni di gubu yɛliya ni di tu ni paɣ' puulana kam vihi o maŋa zaŋ kpa syphilis doro ŋɔ maa.

Syphilis din yirina doo mini paɣa laɣimbu sɔya ni ni tooi baligi di yi niŋ ka salo piri doo bee paɣa tooni suriti bɛ ni zaŋ latex bee polyurethane m-mali shɛli. Syphilis doro ŋɔ nyɛla bɛ ni tooi zaŋ antibiotics n-tibi viɛnyɛla.  Antibiotic ti'shɛli bɛ ni lahi tooi mali n tibiri ŋa pam n nye benzathine benzylpenicillin ka bɛ chibiri ŋa n -niŋdi ningbuna ni  Bari shɛba ban mii mali yɛlimuɣisira zaŋ jandi penicillin tim polo ,mii ni tooi zaŋ doxycycline bee tetracycline n-tibi doro ŋɔ  Ban mii mali neurosyphilis, benzylpenicillin tim din chibiri n-niŋdi ʒi' sɔya ni bee ceftriaxone tim n nye din ni tooi tibi ŋa. Doro ŋɔ tibibu saha bari maa ni tooi mali ningbuŋ biili, zuɣu yaali, kɔba ni biɛrim n ti pahi nahingbaŋ shɛli bɛ ni bɔli Jarisch–Herxheimer.

Yuuni 2022 puli ni, Syphilis doro ŋɔ daa gbaala salo ban kalinli yiɣisi miliyɔn anii ban yuma lu yuun pia ni anu mini yuun pihinu yini kani anduniya yaaŋga zuɣu. Yuuni 2015 puli ni kamani salo ban kalinli yiɣisi miliyɔn pihinahi ni anu ni tuɣi kɔbsi anahi n daa nye syphilis ŋɔ ni gbaai shɛba, ka ŋa puuni kalinli din daa yiɣisi miliyɔn ayɔbu daa nyɛla gbaari pala.  Yuuni 2015 puli ni yaha, doro ŋɔ daa nyɛla din tahi kum na din kalinli yiɣisi tuhi kɔbga ni ayɔbu, din gba na pɔri ni kalinli din daa nye tuhi kɔbsi ayi ni ayi 1990 yuuni puli ni.  Din daa niŋ ka di kum baligi pam piriŋ la penicillin tilaa daa yi polo la zuɣu yuuni 1940 saha puuni, doro ŋɔ salo gbaabu gba nyɛla din kuli pahira ʒemana saha ni kpe tiŋgbana pam puuni, ka di tooi zooi ka di mini  HIV doro lahindi bar' yino ni. Din bɔŋɔ daliri chani n ti dɔli din niŋ ka salo pa laɣindi ninvuhi bɔbiga bee jahimilitali gɔbu bee din pa niŋ ka salo bɛ lahi zooi ka bɛ piriti tooni binsuriti la pɔi ni taba laɣimbu n ti lahi pahi salo ni kuli bɛ guri bɛ maŋa shɛm saha shɛŋa bɛ ni bɔri taba.

## References